Diari Oficial de la Generalitat Valenciana


Sumari del DOGV 9450, del 17-10-2022 (2022/9117)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Parc Solar Alfarrasí II i la seua infraestructura d'evacuació, amb potència màxima total dels mòduls fotovoltaics (pic) 1,1868 W, potència nominal dels inversors 0,875 W i capacitat d'accés concedida 1 MW, que se situaran al terme municipal d'Alfarrasí. Expedient ATALFE/2020/150.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9117


Data del document
:   26-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * Alfarrasí
    * pla d'urbanisme

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Parc Solar Alfarrasí II i la seua infraestructura d'evacuació, amb potència màxima total dels mòduls fotovoltaics (pic) 1,1868 W, potència nominal dels inversors 0,875 W i capacitat d'accés concedida 1 MW, que se situaran al terme municipal d'Alfarrasí. Expedient ATALFE/2020/150. [2022/9117]  
  
Als efectes previstos en:  
- El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna.  
- La Llei 24/2013, de 26 de desembre, del sector elèctric,  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció de la instal·lació elèctrica que s'indica:  
Peticionari: VF Renovable 30, SL, NIF G71438677, i amb domicili social a l'avinguda de Casalduch, 36, baixos, CP 12671, Castelló de la Plana (Castelló).  
Tipus de central elèctrica: central fotovoltaica denominada Parc Solar Alfarrasí II, amb potència màxima total dels mòduls fotovoltaics (pic) 1,6881 JF, potència nominal dels inversors 0,875 MW i capacitat d'accés concedida 1 MW.  
Emplaçament grups generadors i centre de transformació: partida el Llimeral, polígon 2, parcel·la 7, del terme municipal d'Alfarrasí (València).  
Emplaçament infraestructura d'evacuació: línia trifàsica de 20 kV i centre de seccionament situats al polígon 4, parcel·les 515, del terme municipal de l'Olleria (València).  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte: Parc Solar Alfarrasí II.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Llistat dels elements, espais, serveis i instal·lacions públiques afectats per l'actuació.  
- Separates dirigides a l'Ajuntament d'Alfarrasí, a l'Ajuntament de l'Olleria, a la Conselleria d'Agricultura, Desenvolupament Rural, Emergència Climàtica i Transició Ecològica i a I-DE Redes Eléctricas Inteligentes.  
Pressupost: 549.998,67 ?.  
Característiques principals:  
Instal·lació fotovoltaica: la central fotovoltaica denominada Parc Solar Alfarrasí II, d'1,1868 MWp, està composta per un camp generador de 24 mòduls fotovoltaics de 0,575 Wp, muntats directament sobre el sòl i disposats en dues files, de forma vertical.  
Inversors: 4 inversors de 0,250 MW (0,875 MW), dels quals un tindrà la potència activa d'eixida limitada pel fabricant a 0,125 MW.  
  
Infraestructura d'evacuació: línia elèctrica subterrània de 26 m de longitud (3 conductors HEPRZ1 de 240 mm² de secció) d'evacuació de 20 kV des del centre de lliurament i mesura fins al centre de seccionament.  
El punt de connexió de la central amb la xarxa de distribució es realitzarà en la línia L-16 Alfarrasí 20 kV en un nou suport a substituir pel número 803960 al terme municipal de l'Olleria, sent necessari un centre de seccionament, nova extensió de xarxa i el nou suport, que seran objecte dels tràmits dels procediments corresponents, en expedients diferents d'aquest.  
La infraestructura d'evacuació composta pel centre de seccionament i la línia d'evacuació de 20 kV que connecta en la línia L-16 Alfarrasí 20 kV en un nou suport, seran tramitades en expedients independents i requeriran el tràmit d'informació pública així com l'autorització pròpia. En aquest sentit, es recalca que, de conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, l'autorització que s'atorgue, si és el cas, a la instal·lació sotmesa ara a informació pública, es farà sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació, d'acord amb altres disposicions que resulten aplicables.   
  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica indicada, o presencialment en el Servei Territorial d'Indústria, Energia i Mines de València, situat a Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del DL 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint al següent enllaç, https://www.gva.es/va/inicio/procedimientos'id\_proc=15229&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 26 de setembre de 2022. El cap del Servei Territorial d'Indústria, Energia i Mines: Roberto Javier Anchel Añó.